

**REPUBLIKA HRVATSKA**

MINISTARSTVO TURIZMA I SPORTA

Na temelju članka 75. stavka 1. točke 2. i članka 75. stavka 7. Zakona o sportu („Narodne novine“, broj: 71/06, 124/10, 124/11, 86/12, 94/13, 85/15, 19/16, 98/19, 47/20 i 77/20), Nacionalnog programa športa 2019. – 2026. („Narodne novine“, broj: 69/19) i Državnog proračuna Republike Hrvatske za 2022. godinu i projekcije za 2023. i 2024. godinu („Narodne novine“, broj: 140/2021), Ministarstvo turizma i sporta raspisuje

**NATJEČAJ**

**za sufinanciranje izgradnje, građevinskog zahvata i opremanja sportskih građevina u 2022. godini**

Ministarstvo turizma i sporta u 2022. godini nastavlja poticati jedinice lokalne i područne (regionalne) samouprave na svrhovito korištenje sredstava ulaganjem u razvoj sportske infrastrukture vodeći pritom računa o promicanju jednakih mogućnosti bavljenja sportskom aktivnošću svih stanovnika Republike Hrvatske kao i o neovisnosti lokalne zajednice.

U cilju poticanja razvoja sportske infrastrukture te zadovoljavanja javnih potreba u sportu kroz izgradnju novih, poticanje i planiranje rekonstrukcije postojećih te opremanje sportskih građevina na području jedinica lokalne i područne (regionalne) samouprave, čelnik tijela donio je Odluku o raspisivanju Natječaja za sufinanciranje izgradnje, građevinskog zahvata i opremanja sportskih građevina u 2022. godini (u daljnjem tekstu: Natječaj) sa svrhom promicanja sporta jer su kao takve od posebnog interesa za Republiku Hrvatsku.

Ministarstvo turizma i sporta poziva sve zainteresirane jedinice lokalne i područne (regionalne) samouprave da dostave prijave sa zahtjevom za sufinanciranje troškova izgradnje, izvođenja građevinskih radova te opremanja sportskih građevina koje se odnose na unapređivanje sportske infrastrukture, odnosno izgradnju, obnovu i rekonstrukciju sportskih građevina te opremanje istih te će na taj način pridonijeti poboljšanju javnih usluga i većoj kvaliteti življenja stanovnika na području pojedine jedinice lokalne i područne (regionalne) samouprave.

Svaki prijavitelj može podnijeti najviše jedan zahtjev za sufinanciranje izgradnje, građevinskog zahvata i opremanja sportskih građevina u 2022. godini.

Svaki prijavitelj dužan je prijavu nominirati u jednu od devet skupina sportskih građevina: atletska staza, sportska dvorana za više sportova, nogometno igralište – prirodna trava/veliko, nogometno igralište-umjetna trava/malo, nogometno igralište umjetna trava/veliko, vanjska sportska igrališta za više sportova, teniski tereni, ostalo (kuglana, skijalište, boćalište, streljana, hipodrom, biciklistička staza i dr.) i Posebna skupina (outdorfitness/street workout).

**Prijava se šalje u zatvorenoj omotnici koja na vanjskoj strani mora sadržavati puni naziv i adresu prijavitelja, preporučenom pošiljkom ili dostavom u pisarnicu Ministarstva turizma i sporta, obvezno uz naznaku: NATJEČAJ ZA SUFINANCIRANJE IZGRADNJE, GRAĐEVINSKOG ZAHVATA I OPREMANJA SPORTSKIH GRAĐEVINA U 2022. GODINI, na adresu:**

**MINISTARSTVO TURIZMA I SPORTA**

**UPRAVA ZA SPORT  
Prisavlje 14**

**10 000 Zagreb**

**Rok za podnošenje zahtjeva je 3. veljače 2022. godine**

**Prijavitelj se obvezno prijavljuje putem online prijave na sljedećoj poveznici**

[**https://e-upitnik.gov.hr/index.php/716564/lang-hr**](https://e-upitnik.gov.hr/index.php/716564/lang-hr)

Pravodobno pristiglim smatrat će se prijave dostavljene pisarnici do 16:00 sati navedenog dana, odnosno prijava je dostavljena u roku ako je na prijamnom žigu jasno vidljivo da je zaprimljena u pošti s datumom koji je naznačen kao rok za podnošenje zahtjeva.

Svu propisanu dokumentaciju potrebno je dostaviti poštom i na CD-u/USB-u.

Postupak zaprimanja, otvaranja i pregleda dostavljenih prijava, ocjena prijava, donošenje Odluke o raspodjeli financijskih sredstava za sufinanciranje izgradnje, građevinskog zahvata i opremanja sportskih građevina u 2022. godini, ugovaranje i podnošenje prigovora detaljno su opisani u Smjernicama za podnositelje prijava na Natječaj koje su sastavni dio Natječaja. Ministarstvo turizma i sporta ima pravo zatražiti dopune i pojašnjenja.

Sva dodatna pitanja i informacije mogu se postaviti isključivo elektroničkim putem, slanjem upita na sljedeću e-adresu: [sport-gradevine@mints.hr](mailto:sport-gradevine@mints.hr) najkasnije do 20. siječnja 2022. godine.

Natječaj s prilozima (Prilog 1, Prilog 2, Prilog 3, Prilog 4, Prilog 5) i Smjernice za podnositelje prijava dostupni su na službenoj stranici Ministarstva turizma i sporta <https://mints.gov.hr> pod nazivom **NATJEČAJ za sufinanciranje izgradnje, građevinskog zahvata i opremanja sportskih građevina u 2022. godini**

Zagreb, 4. siječnja 2022.